Princ George, vojvoda od Kenta

**Princ George, Vojvoda of Kenta** (George Edward Alexander Edmund; 20. decembra, 1902 – 25. avgusta, 1942.) bio je član britanske kraljevske porodice i četvrti sin kralja Georgea V i Mary od Tecka Imao je titulu Vojvoda od Kenta od 1934. do svoje smrti, 1942. godine.

## Rođenje
Princ George je rođen 20. decembra, 1902. u York Cottage na imanju Sandringham u Norfolku, u Engleskoj. Njegov otac, Princ George, Princ od Walesa, bio je najstariji preživeli sin kralja Edwarda VII i kraljice Alexandre. Njegova majka, Princeza od Walesa, bila je najstarija čerka Vojvode i Vojvotkinje od Tecka. U vreme rođenja bio je peti u redu za britanski tron iza svog oca i tri starija brata. Kao unuk britanskog monarha po muškoj liniji, imao je stil *Njegovo kraljevsko visočanstvo Princ George od Walesa*.

Krstio ga je u privatnoj kapeli u zamku Windsor Francis Paget, biskup Oxforda, 26. januara, 1903. Kršten je "običnom vodom", a ne vodom iz Jordana, kojom se obično krštavaju članovi kraljevske kuće. Kumovi i kume na krštenju su mu bili Kralj Edward VII i kraljica Alexandra, Princ Valdemar od Danske, Princ Louis of Battenberga, Marija, Carica udova od Rusije i Princeza od Schleswig-Holsteina.

## Obrazovanje i karijera
Princ George je najpre imao tutore, a kasnije je, kao i stariji brat, Princ Henry (kasnije Vojvoda od Gloucestera) pohađao St. Peter's Court Preparatory School u Kentu. Sa trinaest godina, kao i njegova braća, princ Edward (kasnije krlaj Edward VIII) i princ Albert (kasnije kralj George VI), pre njega, otišao je u pomorsku školu u Osbornu, a, zatim, na Dartmouth, kraljevski pomorski koledž. Ostao je u kraljevskoj mornarici do 1929. godine, služeći najpre na brodu '''Iron Duke''' a onda na brodu '''Nelson'''. Nakon napuštanja mornarice, imaoje najpre službu u Foreign Office-u, a onda u Home Office-u, čime je postao prvi član britanske kraljevske porodice koji je imao civilnu službu.

Godine 1939. izabran je za Grand Mastera u masonskoj loži United Grand Lodge of England, što je ostao do kraja života.

Početkom Drugog svetskog rata, vratio se u vojnu službu sa činom konta-admirala, kratko skužeći u obaveštajnoj diziviji admiral štaba. Aprila, 1940. prebačen je u Kraljevsku avijaciju. Bio je privremeno razrešen svog čina vazdužnog vide-maršala, da bi uzeo čin vazdušnog komodora u obuci.

## Brak
Brakom sa princezom Marinom od Grčke i Danske, 12. oktobra, 1934. dobio je titulu **Vojvode od Kenta**, **Erla od St Andrewsa** i **Barona Downpatricka**. Venčani su 29. novembra, 1934. u Westminsterskoj opariji. To je poslednji brak između sina britanske kraljevske kuće i članice strane kraljevske kuće.

Princeza Marina je postala poznata kao Njeno kraljevsko visočanstvo Vojvotkinja od Kenta. Imali su troje dece:
* Princ Edward od Kenta, rođen 9. oktobra, 1935.
* Princeza Alexandra od Kenta, rođena 25. decembra, 1936
* Princ Michael od Kenta, rođen 4. jula, 1942.

## Privatni život
I pre i posle braka, George je imao brojne veze i sa muškarcima i sa ženama, od pripadnika i pripadnica visokog društva, do hollywoodskih zvezda. Među njegovim poznatijim vezama su afro-američka pevačica, Florence Mills, bankarska naslednica Poppy Baring, zatim Margaret Whigham (kasnije vojvotkinja od Argylla) i glumica Jessie Matthews. Tvrdnje da je imao vezu od 19 godina sa Noëlom Cowardom opovrgavao je Cowardov dugogodišnji partner, Graham Payn. Intimna pisma koje je vojvoda slao Cowardu ukradena su 1942. iz Cowardove kuće. Bio je izuzetno blizak sa političarem Henryjem "Chips" Channonom.

Postoje tvrdnje da je vojvoda od Kenta bio zavisnik od droga (posebno od morfina i kokaina), od čega je njegov brat, Princ od Walesa, bio zadužen da ga izleči. Takođe, vojvodu je ucenjivao žigolo, kome je slao intimna pisma. Među ostalim vezama koje je imao nalaze se, njegov dalji rođak, Louid Ferdinand, Princ od Prusije i izdajnik i istoričar umestnosti, Anthony Blunt was reputedly another intimate. Vojvoda je pokušavao da se udvara kraljici Juliani od Holandije, ali se ona udala za Princa Bernharda od Lippe-Bisterfelda.

Pored zakonite dece, veruje se da je vojvoda imao sina sa Kiki Preston (rođenom Alice Gwynne) (1898–1946), američkom bogatašicom. Takođe, veruje se da su ona, vojvoda i Jorge Ferrara, biseksualni sin argentinskog ambasadora, imali ménage à trois.

## Smrt
Princ George je poginuo 25. agusta, 1942. godine, kada je leteći brod Short Sunderland u kome se on nalazio, udario u brdo u blizini Dunbeatha, u Caithnessu po lošem vremenu.

Neka pitanja ostaju neodgovorena u vezi sa misijom princa Georgea. Pojavile su se nedokazane tvrdnje da je ubijen od strane britanske obaveštajne službe zbog njegovog podržavanja mira sa Nemačkom.

### Sahrana
Vojvotkinja od Kenta je rodila treće dete, Princa Michaela od Kenta, samo šest nedelja pre smrti Georgea. Njegovi ostaci su pokopani najpre u Kapeli Svetog Georgea u Windsoru. Kasnije je sahranjen u kraljevskoj grobnici iza mauzoleja kraljice Victorije u Frogmoreu. Njegovu titulu je nasledio njegov najstariji sin, Edward.

## U popularnoj kulturi
Vojvodin rani život je prikazan u miniseriji *[[The Lost Prince]]* iz 2003. godine, koja je biografija njegovog mlađeg brata, Johna, koji je bolovao od epilepsije i bio izolovan od javnosti, dvora i porodice do smrti u svojoj 13. godini. Ovde je princ 'Georgie' prikazan kao osećajan, inteligentan, sklon umetnosti i potpuno empatičan prema svom mlađem bratu. Prikazano je da mrzi odlazan u pomorsku školu, i oslikan je njegov težak odnos sa strogim ocem.

Veći deo njegovog kasnijeg života predmet je dokumentarnog filma *The Queen's Lost Uncle*. Vojvodina biseksualnost i zavisnost od droga ispitivana je u drami *African Nights* iz 2004. autora Jeffrey Corricka.

## Titule, odlikovanja i grb
### Titule
* **20. decemar, 1902 – 6. maj, 1910**: *Njegovo kraljevsko visočanstvo* Princ George od Walesa
* **6. maj, 1910 – 12. oktobar, 1934**: *Njegovo kraljevsko visočanstvo* Princ George
* **12 October 1934 – 25 August 1942**: *Njegovo kraljevsko visočanstvo* Vojvoda od Kenta
** *u Škotskoj:* **maj, 1935**: *His Grace* The Lord High Commissioner

### Odlikovanja
**Britanska odlikovanja**
* **KG:** Vitez reda Garter 1923
* **KT:** Vitez reda Thistle 1935
* **GCMG:** Viteški veliki krst reda St Michael and St George 1934
* **GCVO:** Viteški veliki krst kraljevskog viktorijanskog reda 1924
* Kraljevski viktorijski lanac

### Grb
Za 21. rođendan starijeg brata, princa Henryja, princu Georgeu je bilo dozvoljeno da koristi Kraljevski grb.

## Preci



## Vidi dalje
* Britanska kraljevska porodica

## Reference

## Dalja literatura
* Hunt, Leslie. *Twenty-one Squadrons: History of the Royal Auxiliary Air Force, 1925-57*. London: Garnstone Press, 1972. . (New edition in 1992 by Crécy Publishing, .)
* Miller, Peter. "The Other Prince". *The Sunday Times* ( 26 January 2003).
* Warwick, Christopher. *George and Marina, Duke and Duchess of Kent*. London: Weidenfeld and Nicolson, 1988. .

## Vanjske veze

* Portreti Princa Georgea